*Fekete Vince*

**Medverapp**

Én vagyok a

barnamedve,

félig itten

megdermedve.

Pedig nekem

semmi bajom,

hogyha a tal-

pamat nyalom.

Baj, hogy nincsen

méz, se málna,

és nincs, aki

megsajnálna.

Hó van, s hideg,

de az nagyon,

mindjárt megfagy

minden tagom.

Pedig nekem

semmi bajom,

hogyha a tal-

pamat nyalom.

Fúj a szél és

zúg az erdő,

már a tavasz is

csak eljő.

Egymagamban

kihez szóljak,

kint üljek vagy

begubózzak?

Mégis más volt,

jobb volt akkor,

mikor érett

fán a vackor.

Pedig nekem

semmi bajom,

hogyha a tal-

pamat nyalom.